אנדריאה בואן

אנדריאה לורן בואן (באנגלית: Andrea Lauren Bowen; נולדה ב-4 במרץ 1990, קולומבוס, אוהיו) היא שחקנית אמריקאית הידועה בשל גילום תפקידה של ג'ולי מאייר בסדרת הטלוויזיה "עקרות בית נואשות" (2012–2004). היא זכתה פעמיים בפרס גילדת שחקני המסך.

ביוגרפיה וקריירה
בואן הופיעה בברודוויי לראשונה ב-1996 בעלובי החיים כקוזט הצעירה/אפונין הצעירה. בגיל 6 היא הייתה השחקנית הצעירה ביותר שאי פעם גילמה את התפקיד. מ-1996 עד 2001 הייתה בואן נוכחת בצורה עקבית בברודוויי. ב-1998 היא הופיעה בגרסה מחודשת של צלילי המוסיקה כמרתה, וב-2000 יצרה את תפקידה של אדל בגרסת המחזמר של ג'יין אייר. בואן הייתה חברה בקבוצת הקונצרט של ילדי ברודוויי. חלק מאחיה של בואן מעורבים אף הם במחזות זמר, כשהם מבצעים תפקידים במחזות זמר שונים בברודוויי.

במשך תקופה קצרה היא למדה בבית הספר המקצועי לאומנויות הבמה בניו יורק יחד עם חברתה הטובה שרה היילנד.

בין 2004 ל-2012 גילמה בואן את ג'ולי מאייר בעקרות בית נואשות. במהלך השנים היא דיגמנה עבור "מיס סלפרידג'". היו לה תפקידים חוזרים ותפקידי אורח בתוכניות כמו מגרש ביתי (עם חברתה סופיה בוש), Boston Public וחוק וסדר: מדור מיוחד. בסרט כיפה אדומה היא הופיעה כ-Ashley. ב-2006 היא גילמה את תפקידה של קנדיס בסרט ההרפתקאות עין הדולפין. היא הופיעה גם בסרט המקורי "Girl, Positive", שבו הייתה לה הזדמנות לסייע בהפצת המסר בקרב בני נוער כי "HIV הוא דבר שניתן להגן על עצמך ממנו". בהמשך היא הופיעה בסדרה הלוחשת לרוחות באחד הפרקים במהלך העונה הרביעית.

בואן היא האחות הצעירה של גראהם בואן, אלכס בואן, קמרון בואן, ג'סיקה בואן וג'יליאן בואן, שחקנים אף הם.

פילמוגרפיה

קולנוע

טלוויזיה

אחר

דיסקוגרפיה
 The Night of the Hunter, אלבום קונספט
 צלילי המוזיקה, הקלטה מקורית בברודוויי, 1998
 ג'יין אייר, הקלטה מקורית בברודוויי, 2001
 Sugar Beats
 The Broadway Kids
 Preachers Daughter (2011)

פרסים

קישורים חיצוניים

 Traci Grant, Andrea Bowen Exclusive Interview, באתר The Star Scoop, 15 באוקטובר 2006

הערות שוליים

שחקניות קולנוע וטלוויזיה אמריקאיות
שחקני קולנוע וטלוויזיה אמריקאים
שחקניות ילדות אמריקאיות
אמריקאיות שנולדו ב-1990
אמריקאים שנולדו ב-1990